CELEX: 62022TN0192
Language: lv
Date: 2022-04-13 00:00:00
Title: Lieta T-192/22: Prasība, kas celta 2022. gada 13. aprīlī – Polynt/ECHA

7.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 222/33
            
         
      Prasība, kas celta 2022. gada 13. aprīlī – Polynt/ECHA
      
      (Lieta T-192/22)
      (2022/C 222/55)
      Tiesvedības valoda – angļu
      
         Lietas dalībnieki
      
      
         Prasītāja: Polynt SpA (Scanzorosciate, Itālija) (pārstāvji: C. Mereu un S. Abdel-Qader, advokāti)
      
         Atbildētāja: Eiropas Ķimikāliju aģentūra
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt prasības pieteikumu par pieņemamu un pamatotu;
               
            
                  —
               
               
                  atcelt Eiropas Ķimikāliju aģentūras lēmumu (FUP- DEV-01-21200655590-58-0000-CCH-1-2_FTR_NOTIF), kas tika nosūtīts ar 2022. gada 4. februāra vēstuli un ar kuru tika paziņots, ka nav sniegta atbilde uz dokumentu izvērtēšanas lēmumu;
               
            
                  —
               
               
                  atzīt vai uzdot ECHA pieņemt jaunu lēmumu, kurā ir atzīts, ka prasītāja ir atbrīvota no pienākuma sniegt jebkādu informāciju ECHA pēc konkrētās vielas ražošanas izbeigšanas un no tās izrietošās nepieejamības nepārvaramas varas apstākļu dēļ; un
               
            
                  —
               
               
                  piespriest ECHA atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja esot pārkāpusi nepārvaramas varas principu, uzskatīdama, ka vielas 1,3-diokso-2-benzofurān-5-karbonskābes ar nonān-1-olu (EC Nr. 941-303-6; turpmāk tekstā – “viela”) ražošanas izbeigšana pēc gala atbilstības pārbaudes lēmuma pieņemšanas nepārvaramas varas apstākļu dēļ neatbrīvo prasītāju no pienākuma sniegt sākotnējā atbilstības pārbaudes lēmumā par vielu pieprasīto informāciju.
               
            
                  2.
               
               
                  Ar otro pamatu tiek apgalvots, ka atbildētāja esot pārkāpusi Eiropas Parlamenta un Padomes Regulas (EK) Nr. 1907/2006 (1) (“REACH regula”) 50. panta 2. punktu.
               
            
                  3.
               
               
                  Ar trešo pamatu tiek apgalvots, ka atbildētāja esot pārkāpusi REACH regulas 5. un 6. pantu.
               
            
                  4.
               
               
                  Ar ceturto pamatu tiek apgalvots, ka atbildētāja esot pārkāpusi samērīguma principu.
               
            
         (1)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006, L 396, 1. lpp.).